**УТВЪРДИЛ:**

**ПРОФ. Д-Р ЗАПРЯН АНГЕЛОВ КОЗЛУДЖОВ**

***Ректор на ПУ „ПАИСИЙ ХИЛЕНДАРСКИ”***

*\*заличен подпис - лични данни – чл. 2, ал. 1 ЗЗЛД*

 ДОКУМЕНТАЦИЯ ЗА УЧАСТИЕ

ИЗБОР НА ИЗПЪЛНИТЕЛ ЗА ВЪЗЛАГАНЕ НА ОБЩЕСТВЕНА ПОРЪЧКА ПО РЕДА НА ЧЛ. 186, ВЪВ ВРЪЗКА С ЧЛ. 20, АЛ. 3, Т. 2 ОТ ЗОП, ЧРЕЗ СЪБИРАНЕ НА ОФЕРТИ С ОБЯВА С ПРЕДМЕТ НА ПОРЪЧКАТА:

**„Периодична доставка на консумативи за офис техника за ПУ "ПАИСИЙ ХИЛЕНДАРСКИ" гр. Пловдив за 2018 година”.**

гр. Пловдив

2018 г.

**Съдържание на ОБЯВАТА**

 I. Информация по Приложение № 20 към чл.187, ал.1 от ЗОП (по образец);

II. Общи условия.

III. Обект, предмет и кратко описание на предмета на поръчката.

IV. Условия, на които следва да отговарят участниците. Личностно състояние на участниците.

 V. Минимални изисквания към участниците. Критерии за подбор на участниците.

VI. Указания за подготовка и съдържание на офертата.

VІІ. Приемане, оценяване и класиране на офертите.

VIII. Критерий за възлагане на поръчката.

IX. Гаранция за изпълнениe.

Х. Сключване на договор

ХІ. Образци

 **I. ИНФОРМАЦИЯ ПО ПРИЛОЖЕНИЕ № 20 към чл.187, ал.1 от ЗОП (по образец)**

**ІI. ОБЩИ УСЛОВИЯ**

**1. Наименование, адрес, електронен адрес, телефон, факс на възложителя:** Пловдивски университет „Паисий Хилендарски”, със седалище и адрес на управление: гр. Пловдив, ул. „Цар Асен” № 24, електронен адрес: kirov@uni-plovdiv.bg, тел: 032 625552; 088 8442676.

**2. Правно основание за избора на процедурата:** Прогнозната стойност на обществената поръчка, възлагана по реда на чл. 186 и сл. от ЗОП е съгласно чл. 20, ал. 3, т. 2 от ЗОП, с оглед на което настоящата обществена поръчка ще се проведе при спазване на условията и реда на глава двадесет и шеста от ЗОП, чрез събиране на оферти с обява.

**3. Възложител на обществената поръчка –** съгласно чл. 5, ал. 2, т. 8 от ЗОП е Ректорът на ПУ „Паисий Хилендарски”.

**III. ОБЕКТ, ПРЕДМЕТ И КРАТКО ОПИСАНИЕ НА ПРЕДМЕТА НА ПОРЪЧКАТА**

**1. Обект на поръчката:** Обект на настоящата обществена поръчка е „доставка” по смисъла на чл. 3, ал. 1, т. 2 от ЗОП.

**2.Предмет** на възлагане на настоящата поръчка е: **„Периодична доставка на консумативи за офис техника за ПУ "ПАИСИЙ ХИЛЕНДАРСКИ" гр. Пловдив за 2018 година”.**

 **3. Прогнозна стойност**

Общата прогнозна стойност на настоящата обществена поръчкаи максималният разполагаем финансов ресурс на възложителя, в рамките на който ще бъдат сключени договори за изпълнение е в размер на 60 748 лева без ДДС.

Участниците задължително изготвят офертите си при съобразяване с максималната стойност на осигурения финансов ресурс от възложителя. В своите предложения участниците следва да включат всички разходи за качествено изпълнение на доставките, предмет на обществената поръчка. Ценовото предложение задължително включва пълния обем доставки по техническата спецификация. Формираната обща цена не трябва да надхвърля максимално предвидения финансов ресурс. При установяване на оферта надхвърляща обявения максимален общ финансов ресурс офертата на участника ще бъде отстранена от участие в процедурата, като несъответстваща на изискванията.

 **4. Финансиране:**

Финансирането на обществената поръчка е със собствени средства на Възложителя.

 **5. Начин на плащане:**

Заплащането на цената на доставената стока се извършва до 30 /тридесет/ дни след доставката.

**6. Място за изпълнение на поръчката –**  гр. Пловдив, ул. „Цар Асен” № 24.

**7. Срок за изпълнение –** срокът за изпълнение започва да тече от датата на подаване от Възложителя на заявка за доставка.

Всеки кандидат следва да предложи срок за изпълнение на всяка доставка в календарни дни, но не повече от 3 дни, считано от датата на получаване на заявка.

В обществената поръчка не се съдържат обособени позиции.

**8. Критерий за възлагане на поръчката**

Обществената поръчка се възлага въз основа на „икономически най-изгодната оферта”. Икономически най-изгодната оферта се определя въз основа на критерий за възлагане „най- ниска цена” по чл. 70, ал. 2, т. 1 от ЗОП.

**IV. УСЛОВИЯ, НА КОИТО СЛЕДВА ДА ОТГОВАРЯТ УЧАСТНИЦИТЕ. ЛИЧНО СЪСТОЯНИЕ НА УЧАСТНИЦИТЕ**

**Общи изисквания**

Право да подаде оферта има всяко българско или чуждестранно физическо или юридическо лице, както и техни обединения, които отговарят на условията на Закона за обществени поръчки (ЗОП) и на изискванията от Възложителя, посочени в обявата за събиране на оферти и документацията за участие.

1. Всеки кандидат или участник трябва да удостовери липсата на обстоятелствата по чл. 54, ал. 1, т. 1, 2 и 7 от ЗОП и за обстоятелствата по чл. 54, ал. 1, т. 3-5 от ЗОП - по образец, съгласно документацията.
2. Всеки кандидат или участник, който не участва като физическо лице, трябва да е регистриран по Закона за търговския регистър или по Закона за регистър БУЛСТАТ и да докаже регистрацията си. Когато кандидат или участник участва като физическо лице следва да посочи ЕГН.

При подготвяне на офертата всеки участник трябва да се придържа точно към обявените от възложителя условия.

В случай, че участникът е обединение, следва да представи копие на договора за обединение, а когато в договора не е посочено лицето, което представлява участниците в обединението – и документ, подписан от лицата в обединението, в който се посочва представляващият.

*Забележка:* Възложителят изисква от участник - обединение, което не е юридическо лице, да представи копие от документ, от който да е видно правното основание за създаване на обединението, както и следната информация във връзка с конкретната обществена поръчка:

1. правата и задълженията на участниците в обединението;

 2. разпределението на отговорността между членовете на обединението;

1. дейностите, които ще изпълнява всеки член на обединението.

Когато участник в обществената поръчка е обединение, което не е юридическо лице, се прилага разпоредбата на чл. 59, ал. 6 от ЗОП. Лице, което участва в обединение – участник в поръчката, не може да представя самостоятелна оферта.

При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

 Участник в настоящата обществена поръчка може да използва подизпълнител. Лице, което е дало съгласие и фигурира като подизпълнител в офертата на друг участник, не може да представя самостоятелна оферта. Когато се предвижда участие на подизпълнител, следва да се спазят изискванията на чл. 66 от ЗОП.

В случай, че участникът предвижда участието на подизпълнители при изпълнение на поръчката или ще ползва ресурсите на трети лица:

- Подизпълнителите трябва да нямат свързаност с друг участник, както и да отговарят на критериите за подбор съобразно вида и дела от поръчката, които ще изпълняват и за тях да не са налице основанията за отстраняване от процедурата.

- Третите лица трябва да отговарят на критериите за подбор съобразно ресурса, които ще предоставят и за тях да не са налице основанията за отстраняване от процедурата.

 Клон на чуждестранно лице може да е самостоятелен кандидат или участник в процедура за възлагане на обществена поръчка, ако може самостоятелно да подава заявления за участие или оферти и да сключва договори съгласно законодателството на държавата, в която е установен. В тези случаи, ако за доказване на съответствие с изискванията за икономическо и финансово състояние, технически и професионални способности клонът се позовава на ресурсите на търговеца, клонът представя доказателства, че при изпълнение на поръчката ще има на разположение тези ресурси.

 Всички оферти се представят на български език.

Не може да се сключи договор за възлагане на обществената поръчка с лице, за което са налице обстоятелствата по чл. 54, ал. 1, т. 1-5 и 7 от ЗОП.

 Всеки участник има право да представи само една оферта.

По офертата не се допуска никакви вписвания между редовете, изтривания или корекции.

Документите и данните в офертата се подписват само от лица с представителни функции съгласно актуалното състояние или от изрично упълномощени за това лица. Във втория случай се изисква да се представи нотариално заверено пълномощно за изпълнението на такива функции.

 Представените образци в документацията за участие и условията, описани в тях, са задължителни за участниците. Предложенията на участниците трябва да бъдат напълно съобразени с тези образци. Копията на документите трябва да бъдат заверени от участника или законния му представител с гриф „Вярно с оригинала”, подпис и печат.

При писмено искане, направено до три дни преди изтичането на срока за получаване на оферти, възложителят публикува най-късно на следващия работен ден в профила на купувача писмени разяснения по условията на обществената поръчка.

 Документацията за участие е публикувана на интернет страницата на ПУ „ПАИСИЙ ХИЛЕНДАРСКИ”, в “Профила на купувача“, на адрес: www.uni-plovdiv.bg.

Разходите за изработването на офертите са за сметка на участниците. Спрямо Възложителя участниците не могат да предявяват каквито и да било претенции за разходи, направени от самите тях по подготовката и подаването на офертите им, независимо от резултата или самото провеждане на обществената поръчка.

**Основания за отстраняване**

**1. Възложителят отстранява от участие в процедурата за възлагане на обществена поръчка кандидат или участник, когато:**

1. е осъден с влязла в сила присъда, освен ако е реабилитиран, за престъпление по чл. 108а, чл.159а-159г, чл.172, чл.192а, чл.194-217, чл.219-252, чл.253-260, чл.301-307, чл.321, 321а и чл.352-353е от Наказателния кодекс;
2. е осъден с влязла в сила присъда, освен ако е реабилитиран, за престъпление, аналогично на тези по т.1, в друга държава членка или трета страна;
3. има задължения за данъци и задължителни осигурителни вноски по смисъла на чл. 162, ал. 2 , т.1 от Данъчно - осигурителния процесуален кодекс и лихвите по тях, към държавата или към общината по седалището на възложителя и на участника, или аналогични задължения установени с акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията, или задължението е по акт, който не е влязъл в сила;

На основание чл. 54, ал. 3, основанието по т.3 за отстраняване не се прилага, когато:

1. се налага да се защитят особено важни държавни или обществени интереси

 б) размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година;

1. е налице неравнопоставеност в случаите по чл. 44, ал. 5 от ЗОП;
2. е установено, че:
3. е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

1. е налице конфликт на интереси, който не може да бъде отстранен;

Участниците удостоверяват липсата на обстоятелствата по т. 1, т.2 и т.7 с декларация по образец на Възложителя. Декларацията за липсата на обстоятелствата по чл. 54, ал. 1, т. 1, 2 и 7 от ЗОП се подписва от лицата, които представляват участника.

Когато участникът се представлява от повече от едно лице, декларацията за обстоятелствата по чл. 54, ал. 1, т. 3-5 от ЗОП се подписва от лицето, което може самостоятелно да го представлява.

Изискванията на чл. 54, ал. 1 т. 1, т.2 и т.7 от Закона за обществените поръчки се отнасят за лицата, които представляват участника, членовете на управителни и надзорни органи и за други лица, които имат правомощия да упражняват контрол при вземането на решения от тези органи.

*Лицата по чл. 54, ал. 2 от ЗОП са:*

1. *лицата, които представляват участника;*
2. *лицата, които са членове на управителни и надзорни органи;*
3. *други лица със статут, който им позволява да влияят пряко върху дейността на*

*предприятието по начин, еквивалентен на този, валиден за представляващите го лица, членовете на управителните или надзорните органи.*

*Лицата по чл. 40, ал. 1, т. 1 и 2 от ППЗОП са, както следва:*

1. *при събирателно дружество - лицата по чл. 84, ал. 1 и чл. 89, ал. 1 от Търговския закон;*
2. *при командитно дружество - лицата по чл. 105 от Търговския закон, без ограничено отговорните съдружници;*
3. *при дружество с ограничена отговорност - лицата по чл. 141, ал. 2 от Търговския закон, а при еднолично дружество с ограничена отговорност - лицата по чл. 147, ал. 1 от Търговския закон;*
4. *при акционерно дружество - лицата по чл. 235, ал. 1 и 242, ал. 2 от Търговския закон;*
5. *при командитно дружество с акции - лицата по чл. 244, ал. 1 от Търговския закон;*
6. *при едноличен търговец - физическото лице - търговец;*
7. *при клон на чуждестранно лице - лицето, което управлява и представлява клона или има аналогични правомощия съгласно законодателството на държавата, в която клонът е регистриран;*
8. *във всички останали случаи, включително за чуждестранните лица - лицата, които представляват, управляват и контролират кандидата или участника съгласно законодателството на държавата, в която са установени.*

 Когато участникът предвижда участието на подизпълнители при изпълнение на поръчката или ще ползва ресурсите на трети лица, посочените по горе изисквания се прилагат и по отношение на подизпълнителите и на третите лица.

При подаване на офертата участникът удостоверява липсата на обстоятелствата по чл. 54, ал. 1 от ЗОП и посочените в обявлението обстоятелства по чл. 55, ал. 1 от ЗОП чрез представяне на съответните декларации.

Документите от компетентните органи, удостоверяване липсата на обстоятелствата по чл. 54, ал.1, т. 1 и т. 3 от ЗОП и чл. 55, ал. 1 се представят при подписване на договора за обществена поръчка от участника, определен за изпълнител.

**2. Възложителят отстранява от участие участник,** който:

2.1. не отговаря на поставените критерии или друго условие, посочено в документацията;

2.2. е представил оферта, която не отговаря на предварително обявените условия на поръчката;

2.3. участници, които са свързани лица (по смисъла на § 2, т. 45 от ДР на ЗОП).

При подписване на договора за обществена поръчка участникът, определен за изпълнител, е длъжен да представя актуални документи, удостоверяващи липсата на декларираните обстоятелства по чл. 54 и чл. 55 от ЗОП;

**V. минимални ИЗИСКВАНИЯ към УЧАСТНИЦИТЕ.**

**Критерии за подбор на участниците.**

* 1. **Общи изисквания.**

При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

В случай, че участникът предвижда участието на подизпълнители при изпълнение на поръчката или ще ползва ресурсите на трети лица:

- Подизпълнителите трябва да нямат свързаност с друг участник, както и да отговарят на критериите за подбор съобразно вида и дела от поръчката, които ще изпълняват и за тях да не са налице основанията за отстраняване от процедурата.

- Третите лица трябва да отговарят на критериите за подбор съобразно ресурса, които ще предоставят и за тях да не са налице основанията за отстраняване от процедурата.

**2. Изисквания относно икономическото и финансовото състояние на участниците**

**Възложителя не поставя изискване за финансово и икономическо състояние на участниците.**

 **3. Изисквания относно техническите възможности и/или квалификация за изпълнение на обществената поръчка**.

 **3.1.** Участникът следва да е участвал в изпълнението или да е изпълнил през последните 3 (три) години, считано от датата на подаване на офертата, доставки идентични или сходни с предмета на настоящата поръчка. За „доставки сходни с предмета на поръчката“, Възложителят ще приема дейности: доставка на канцеларски материали.

Минимално изискване за допустимост: Участникът следва да е извършил минимум 1(една) доставка, идентична или сходна с предмета на поръчката

Доказателство: Участникът следва да представи:

- списък-декларация на доставките, които са еднакви или сходни с предмета на поръчката, изпълнени през последните три години, считано от датата на подаване на офертата. Списъкът съдържа посочване на стойностите, датите и получателите, както и доказателство за извършената доставка.

- удостоверения за добро изпълнение, съгласно изискването на чл. 64, ал.1, т. 1 от ЗОП.

В случай, че участникът в процедурата е обединение на физически и/или юридически лица, изискването се прилага за обединението като цяло.

**VI. УКАЗАНИЯ ЗА ПОДГОТОВКА И СЪДЪРЖАНИЕ НА ОФЕРТАТА**

1. **Представяне и приемане на офертата:**

1.1. Участник в настоящата обществена поръчка може да бъде всяко българско или чуждестранно физическо или юридическо лице или техни обединения, както и всяко друго образувание, което има право да изпълнява услуги, предмет на поръчката, съгласно законодателството на държавата, в която то е установено. Юридическите лица се представляват от лицето или лицата с представителна власт по закон или от специално упълномощени с нотариално заверено пълномощно лица. Когато се представляват от друг, физическите лица представят нотариално заверено пълномощно. Възложителят не поставя изискване обединенията да имат определена правна форма, за да участват при възлагането на поръчката. От участие в настоящата поръчка няма да бъде отстранен участник на основание на неговия статут или на правната му форма, когато той или участниците в обединението имат право да предоставят съответната услуга в държавата членка, в която е установен.

1.2. Когато участник в обществената поръчка е обединение, което не е юридическо лице, декларация по чл. 97, ал. 5 от Правилника за прилагане на Закона за обществените поръчки (ППЗОП) за липса на обстоятелствата по чл. 54, ал. 1, т. 1-5 и т. 7 от ЗОП - *по* *Образец № 3 и по Образец №* 4 към настоящата документация, се представя за всеки член на обединението. От участието в обществената поръчка се отстранява участник-обединение, в случай, че за член на обединението е налице някое от обстоятелствата по чл. 57, ал. 1, т. 1-5 и т. 7 от ЗОП.

1.3. При участие на обединения, които не са юридически лица, съответствието с критериите за подбор се доказва от обединението-участник, а не от всяко от лицата, включени в него, което трябва да бъде представено съобразно разпределението на участието на лицата при изпълнение на дейностите, предвидено в договора за създаване на обединението.

1.4. Участник в настоящата обществена поръчка може да се позове на капацитета на трети лица, независимо от правната връзка между тях, по отношение на критериите, свързани с техническите способности, поставени в настоящата документация. В този случай, той трябва да може да докаже, че ще разполага с техните ресурси, като представи документи за поетите от третите лица задължения. Третите лица трябва да отговарят на съответните критерии за подбор, за доказването на които кандидатът или участникът се позовава на техния капацитет и за тях да не са налице основанията за отстраняване от процедурата.

 1.5. Когато участникът е чуждестранно физическо или юридическо лице или техни обединения, офертата се подава на български език.

1.6.Всички разходи за подготовка и участие в обществената поръчка са за сметка на участника.

1.7. До изтичането на срока за подаване на офертите всеки участник може да промени, да допълни или да оттегли заявлението или офертата си.

1.8. Всеки участник в обществената поръчка има право да представи само една оферта.

1.9. Лице, което участва в обединение или е дало съгласие да бъде подизпълнител на друг кандидат или участник, не може да подава самостоятелно оферта за участие в обществената поръчка.

1.10. В настоящата обществена поръчка едно физическо или юридическо лице може да участва само в едно обединение.

1.11. Свързани лица не могат да бъдат самостоятелни кандидати или участници в настоящата обществена поръчка.

1.12. Не се приемат оферти за участие в обществената поръчка, които са представени след изтичане на крайния срок за получаване или са в незапечатана опаковка или в опаковка с нарушена цялост. Когато към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Офертите на лицата от списъка се завеждат във Входящия регистър на подадените оферти от служител на Възложителя.

1.13. Офертата и документите, свързани с участието в обществената поръчка, се представят от участника, или от упълномощен от него представител - лично или чрез пощенска или друга куриерска услуга с препоръчана пратка с обратна разписка, на адрес: **Пловдивски**  **университет „Паисий Хилендарски”, п. к. 4000, ул. „Цар Асен” № 24, 12, от 8:00 до 16:00 часа до крайната дата за подаване на офертите, съгласно обявата за обществена поръчка**, включително, като същите се представят в запечатана непрозрачна опаковка, върху която се посочват: наименованието на участника, включително участниците в обединението, когато е приложимо; адрес за кореспонденция, телефон и по възможност - факс и електронен адрес; наименованието на поръчката, за която се подават документите. Документите се представят в срока, посочен в обявата в „Профила на купувача".

Постъпилите оферти ще бъдат отворени на датата и часа, посочени в обявата, в заседателната зала на Възложителя, на адрес: гр. Пловдив, ул. „Цар Асен” № 24, ет.2.

1. 14. Възложителят следва да удължи определения срок по т. 1.13. с най-малко три дни, когато в първоначално определения срок са получени по-малко от три оферти.

1.15. След изтичане на срока по т. 1. 14. Възложителят разглежда и оценява получените оферти, независимо от техния брой. Комисията за оценка на офертите ще отвари офертите по реда на тяхното постъпване и ще обяви ценовите предложения на участниците. При извършване на тези действия могат да присъстват участниците в процедурата или техни упълномощени представители, както и представители на средствата за масово осведомяване.

1.16. Всички документи, които не са представени в оригинал и за които не се изисква нотариална заверка, трябва да са:

                Заверени (когато са копия) с гриф „Вярно с оригинала”, подпис и свеж печат на участника, или, при участие на обединения – на който и да е от членовете на обединението. Когато участникът е физическо лице не е необходимо поставянето на печат.

                Всички документи, свързани с офертата, трябва да бъдат на български език или в превод на български език.

                Ако в предложението са включени документи, референции, сертификати или други документи на чужд език, същите трябва да са придружени от превод на български език.

1.16.1. Офертата се подписва от представляващия участника или от надлежно упълномощено/и – с нотариално заверено пълномощно – лице или лица.

1.16.2.Не се приемат опаковки, които са незапечатани, прозрачни или с нарушена цялост. Възложителят не приема и връща към момента на представянето им и офертите, които са представени след изтичане на крайния срок. Тези обстоятелства се отбелязват във входящия регистър.

1.16.3. Офертата трябва да съдържа дата, подпис и печат на участника.

1.16.4. Към офертата следва да са приложени всички изискуеми от Възложителя документи.

1.16.5. Срок на валидност на офертите:

1.16.5.1. Срокът на валидност на офертите трябва да бъде не по-малко от 60 календарни дни, считано от крайния срок за получаване на офертите.

1.16.5.2. Възложителят кани участниците да удължат срока на валидност на офертите до сключване на договора за обществената поръчка.

1.16.5.3. Участникът ще бъде отстранен от участие в процедурата за възлагане на настоящата обществена поръчка, ако след поканата и в определения в нея срок откаже да удължи срока на валидност на офертата или ако представи оферта с по-кратък срок за валидност.

1.17.Когато за изпълнение на обществената поръчка се предвижда участие на подизпълнители, в офертата се посочват подизпълнителите, вида на доставките, които ще извършват и дела на тяхното участие. Когато участникът предвижда участие на подизпълнители доказателствата за съответствие с критериите за подбор, съобразно вида и дела на участието им, както и декларация по чл. 97, ал. 5 от ППЗОП се представят за всеки от тях. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от обществената поръчка.

1.18.При писмено искане, направено до три дни преди изтичането на срока за получаване на оферти, Възложителят е длъжен най-късно на следващия работен ден да публикува в профила на купувача писмени разяснения по условията на обществената поръчка.

**2. Офертата трябва да съдържа следните документи:**

Офертата трябва да съдържа следните документи относно данни за лицето, което прави предложението, техническо предложение, ценово предложение и срок на валидност на офертата:

 1. Списък на документите, съдържащи се в офертата, подписан от участника – Образец № 1;

 2. Представяне на участника, включващо административни сведения за участника, което включва посочване на единен идентификационен код по чл. 23 от Закона за търговския регистър, БУЛСТАТ, ЕГН и/или друга идентифицираща информация в съответствие със законодателството на държавата, в която кандидатът или участникът е установен, както и адрес, включително електронен, за кореспонденция при провеждането на поръчката - *Образец № 2.*

*Когато участникът е чуждестранно юридическо лице, прилага еквивалентен документ на съдебен или административен орган от държавата, в която е установен.*

*В случай, че участникът е обединение, задължително се представя копие от договор за създаване на обединението.* *Към офертата си участниците прилагат и документ, подписан от лицата в обединението, в който задължително се посочва представляващият, в случай че не е посочено в договора.*

3. Пълномощно на лицето, което представлява участника в процедурата, когато това не е управляващия; При участие на обединение – пълномощно на лицето, което го представлява, когато това не е изрично предвидено в Договора за обединението;

 4. При участници обединения - копие на договора за обединение;

 5. Декларация по чл. 97, ал. 5 ППЗОП за липса на обстоятелствата по чл. 54, ал. 1,т. 1, 2 и 7 от ЗОП - *Образец № 3***;**

 6. Декларация по чл. 97, ал. 5 ППЗОП за липса на обстоятелствата по чл. 54, ал. 1, т. 3-5 от ЗОП – *Образец* № 4;

 7. Декларация по чл. 3. т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици - *Образец* № 5;

 8. Декларация за липса на свързаност - *Образец* № 6;

9. Декларация за съгласие за участие като подизпълнител - *Образец № 7*;

10. Декларация за участие на подизпълнител *- Образец № 8*;

 11. Техническо предложение - *Образеца № 9*;

12. Ценово предложение - *Образец* № 10*;*13. Списък на доставките, сходни с предмета на поръчката, изпълнение през последните три години, придружен с удостоверения за добро изпълнение, съгласно изискването на чл. 64, ал. 1, т. 1 ЗОП - *Образец № 11;*

14. Декларация за срока на валидност на офертите - *Образец № 12.*

15. Декларация по чл. 39, ал. 3, т. 1 б. „д” от ППЗОП- *Образец № 13;*

16. Декларация за приемане на условията в проекта на договор *Образец № 14.*

Подреждането на документите задължително трябва да следва последователността на изброяването им в приложения в офертата Списък на документите и информацията.

**VII. ПРИЕМАНЕ, ОЦЕНЯВАНЕ И КЛАСИРАНЕ НА ОФЕРТИТЕ**

 1. При приемане на офертата върху плика се отбелязват поредният номер, датата и часът на получаването и посочените данни се записват във входящ регистър, за което на приносителя се издава документ.

 2. Възложителят не приема за участие в процедурата и връща незабавно на участниците оферти, които са представени след изтичане на крайния срок за получаване или в незапечатан или скъсан плик/опаковка. Тези обстоятелства се отбелязват във входящия регистър.

 3. Комисията, назначена от възложителя за разглеждане, оценка и класиране на офертите, се състои от нечетен брой членове и започва работа след получаване на списъка с участниците и представените оферти и подаване на декларациите по чл. 103. ал. 2 от ЗОП.

4. Получените оферти да се отворят публично по реда на постъпването им в деловодството на Възложителя. Отварянето ще се извърши на мястото, датата и часа, посочени в обявата за събиране на оферти за обществена поръчка по чл. 20, ал. 3 от ЗОП.

 5. След получаване на списъка с кандидатите или участниците, членовете на комисията представят декларации по чл. 103, ал. 2 от ЗОП

 6. Комисията съставя протокол за разглеждането и оценката на офертите и за класирането на участниците.

7. Комисията отстранява от участие в процедурата участниците, които не отговарят на поставените критерии за подбор или не са изпълнили друго условие, посочено в обявата; участници, които са представили оферта, която не отговаря на предварително обявените условия на поръчката и същите няма да бъдат оценявани.

**VIII. КРИТЕРИЙ ЗА ВЪЗЛАГАНЕ НА ПОРЪЧКАТА**

Обществената поръчка се възлагат въз основа на икономически най-изгодната оферта въз основа на критерии „ най-ниска цена”, съгласно чл.70, ал.2, т.1 ЗОП.

**IX. ГАРАНЦИЯ ЗА ИЗПЪЛНЕНИE**

 В настоящата поръчка се предвижда гаранция за изпълнение на договора в размер на 3% от стойността на договора без ДДС. Гаранцията може да бъде представена под форма на: парична сума, преведена по банкова сметка на възложителя: „УНИКРЕДИТ БУЛБАНК” АД, IBAN BG33 UNCR752731546632000, BIC UNCRBGSF; безусловна и неотменяема банкова гаранция, издадена в полза на Възложителя, със срок на валидност не по-малък от 30 дни след изтичане срока на договора; застраховка, със срок на валидност не по-малък от 30 дни след изтичане срока на договора, която обезпечава изпълнението чрез покритие на отговорността на изпълнителя.

Не се изисква предоставянето на гаранция за изпълнение.

**X. СКЛЮЧВАНЕ НА ДОГОВОР**

С избрания изпълнител, възложителят сключва договор за изпълнение на поръчката. Договорът ще бъде изготвен съгласно проекта на договор, част от настоящата документация. При сключване на договора, определеният за изпълнител представя документи, издадени от компетентен орган, за удостоверяване липсата на обстоятелствата по чл. 54, ал. 1, т. 1, 2 и 3 от ЗОП. Документите се представят и за подизпълнителите и третите лица, ако има такива.

Други условия: По неуредените въпроси от обявата ще се прилагат разпоредбите на ЗОП и ППЗОП и приложимите разпоредби на действащото законодателство в Република България.

**XI. ОБРАЗЦИ НА ДОКУМЕНТИ**

* + 1. Техническа спецификация на стоките, предмет на доставката – Приложение № 1;
		2. Образец № 1 - Списък на документите, съдържащи се в офертата;
		3. Образец № 2 – Представяне на участника;
		4. Образец № 3 – Декларация по чл.97, ал.5 ППЗОП за обстоятелствата по чл. 54, ал. 1, т. 1, 2 и 7 от ЗОП;
		5. Образец № 4 – Декларация по чл.97, ал.5 ППЗОП за обстоятелствата по чл. 54, ал. 1, т. 3-5 от ЗОП;
		6. Образец № 5 – Декларация по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици;
		7. Образец № 6 - Декларацияза липса на свързаност с друг участник;
		8. Образец № 7 - Декларацияза съгласие за участие като подизпълнител;
		9. Образец № 8 - Декларацияза ползване на подизпълнители;
		10. Образец № 9 – Техническа оферта /техническо предложение за изпълнение на поръчката;
		11. Образец № 10 – Ценова оферта;
		12. Образец № 11 – Списък- декларация на доставките, които са идентични или сходни с предмета на поръчката, изпълнени от участника за последните три години, считано от датата на подаване на офертата;
		13. Образец № 12 – Декларация за срок на валидност на офертата;
		14. Образец № 13 – Декларация по чл. 39, ал. 3, т. 1, б. „д” от ППЗОП;
		15. Образец № 14 – Декларация за съгласиес клаузите на приложения проект на договор, съгласно чл. 39, ал. 3, т. 1, б. „в” от ППЗОП;
		16. Образец № 15 – Проект на договор;